Hjem
Register

# Vis RSS-sider

Du kan vise RSS-sider enkeltvis eller få Safari til at vise flere på en enkelt side. På den måde kan du hurtigt gennemsøge artikler fra flere websteder uden at skulle besøge hvert enkelt websted for sig.

Se en enkelt RSS-side

1. Åbn Safari, hvis programmet ikke er åbent, og vælg derefter en webside, der har en RSS-version.

Åbn Safari

2. Hvis en webside har en RSS-version, vises knappen RSS i adressefeltet i Safari. Klik på RSS for at se RSS-siden.

   Hvis du kan se knappen Læser, skal du holde den nede og derefter vælge Vis RSS på menuen.

Se flere RSS-sider på en gang

1. Åbn Safari, hvis programmet ikke er åbent.

Åbn Safari

2. Klik på symbolet for den åbne bog for at se bogmærkelisten.

3. Klik på knappen Tilføj (+) nederst til venstre i indholdsoversigten for at oprette en ny tom mappe. Giv mappen et andet navn.

4. Træk bogmærker til to eller flere RSS-sider til den nye mappe.

5. Klik i indholdsoversigten på Bogmærkelinje eller Bogmærkemenu.

6. Træk mappen med RSS-sider til listen i højre side.

Nu kan du klikke på mappens navn på bogmærkelinjen eller Bogmærkemenuen og vælge Vis alle RSS-artikler.

Når du ser RSS-sider, er der muligheder i højre side af Safari-vinduet, hvor du kan søge i og sortere artiklerne og vælge, hvor mange linjer i artiklen der skal vises i RSS-oversigten. Safari viser også det samlede antal artikler og antallet af ulæste artikler. Hvis du abonnerer på en feed, som du har oprettet et bogmærke til i Safari, viser både Mail og Safari antallet af ulæste artikler.

### Beslægtede emner

Hvad er RSS?

Opret bogmærker til RSS-websider

Søg på RSS-sider efter emner

Brug RSS som skærmskåner

Indstil Safari til at underrette dig om nye RSS-sider