Koti
Hakemisto

# Mitä evästeet ovat?

Eväste on pieni tiedosto, jonka verkkosivusto luo ja sijoittaa tietokoneelle. Kun siirryt verkkosivustolle, joka käyttää evästeitä, verkkosivusto pyytää Safaria tallentamaan evästeet tietokoneellesi. Kun palaat sivustolle myöhemmin, Safari lähettää sivustolle kuuluvat evästeet takaisin.

Evästeet voivat tallentaa tunnistetietoja, kuten nimesi ja sähköpostiosoitteesi. Verkkosivusto voi käyttää ainoastaan sinun antamiasi tietoja. Sivusto ei voi tietää esimerkiksi sähköpostiosoitettasi, ellet anna sitä. Sivusto ei myöskään pääse käsiksi muihin tietokoneellasi oleviin tietoihin.

Evästeet kertovat sivustolle, kuka olet, jotta sivusto voi suorittaa tiettyjä toimintoja, joista saattaa olla sinulle hyötyä. Sivusto voi tallentaa mieltymyksiä, kuten millaisia kirjoja luet tai minkälaiset elokuvat kiinnostavat sinua, tai tarjota seurantatietoja internetissä tekemistäsi ostoksista, tai muistaa internetissä pelaamasi pelin tulokset.

Safari hyväksyy evästeet oletusarvoisesti vain avaamiltasi verkkosivustoilta. Tämä saattaa estää joidenkin mainostajien evästeiden tallentamisen tietokoneellesi. Voit muuttaa evästeasetuksia siten, että Safari estää kaikki evästeet tai että se hyväksyy kaikki evästeet.

### Tähän liittyvät aiheet

Evästeiden hallitseminen

Evästeiden poistaminen tietokoneelta

Nollaa Safari

### Avaa

Avaa Safari