Hjem
Indeks

# Identifiser sikre nettsteder

Hver gang du bruker et nettsted som behandler private eller økonomiske data, må du forsikre deg om at nettstedet er sikkert.

Se etter et låssymbol

Hvis et låssymbol vises øverst i Safari-vinduet eller i adressefeltet, har nettstedet et sertifikat. Nettstedet bruker sertifikatet for å bekrefte overfor Safari at det er et legitimt nettsted, og at informasjon som utveksles, krypteres.

Klikk på låssymbolet for å se innholdet av nettstedets sertifikat.

Du finner mer informasjon om sertifikater her:

Sertifikater og sikre nettsteder

Kontroller adressen

Forsikre deg om at nettstedets adresse begynner med «https» (i stedet for «http»).

Bruk en sikker tilkobling hvis det er mulig

Hvis nettstedet ikke er sikkert, er det mulig at du fikk valget mellom sikker og ikke-sikker tilkobling da du logget deg inn på nettstedet. Gå tilbake til påloggingssiden, og se etter en kobling for sikker pålogging. Selv om du ikke planlegger å vise privat informasjon, er det alltid best å bruke sikker pålogging når det er mulig, slik at du er sikker på at påloggingsinformasjonen og annen informasjon du sender, blir kryptert.

### Beslektede emner

Unngå forfalskede nettsteder

Hva er nettfiske (phishing)?