Koti
Hakemisto

# Yksityinen selaaminen

Kun surffaat verkossa, Safari tallentaa tietoja verkkosivustoista, joilla käyt. Jos olet laittanut päälle salasanojen tallentamisen AutoFill-asetuksissa, Safari tallentaa myös syöttämäsi käyttäjätunnukset ja salasanat. Jos selaat verkkoa Macilla, jota käyttävät myös muut, he voivat tarkkailla selauskäyttäytymistäsi lukemalla historialuetteloa tai tallennettujen salasanojen luetteloa. Jos haluat estää muita pääsemästä käsiksi tähän tietoon, käytä yksityistä selausta.

Monet verkkosivustot myös tallentavat tietoja tietokoneille evästeisiin ja muihin paikkoihin. Evästeet voivat olla hyödyllisiä: esimerkiksi peliverkkosivusto saattaa tallentaa tiedon, joka kertoo sivustolle, kuka olet, joten kun vierailet verkkosivustolla uudelleen, se muistaa tuloksesi. Jotkin verkkosivustot tallentavat kuitenkin seurantaevästeitä ja muita tietoja, joilla mainostajat voivat näyttää sinulle mainoksia tuotteista, jotka vastaavat kiinnostuksen kohteitasi. Jos haluat estää muita näkemästä näitä tietoja, käytä yksityistä selausta.

Yksityisen selaamisen laittaminen päälle

1. Kun selaat verkkosivua Safarilla, valitse Safari > Yksityinen selaus.

2. Osoita OK, kun näytöllä näkyy vahvistusviesti. Osoitekentässä näkyvä yksityisyyspainike osoittaa, että yksityinen selaus on päällä.

   Jos haluat ohittaa vahvistusviestin, pidä Optio-näppäintä painettuna samalla, kun valitset Yksityinen selaus -vaihtoehdon.

Yksityinen selaus on aina pois päältä, kun avaat Safarin (vaikka se olisi ollut päällä, kun viimeksi lopetit Safarin).

Yksityisen selaamisen laittaminen pois päältä

1. Kun selaat verkkosivua Safarilla, valitse Valitse Safari > Yksityinen selaus (niin että valintamerkki katoaa) tai osoita osoitekentässä olevaa yksityisyyspainiketta.

2. Sulje kaikki Safari-ikkunat, joita olet käyttänyt henkilökohtaisten tietojen katselemiseen. Jos et sulje ikkunoita, muut käyttäjät voivat nähdä niissä katsellut sivut Takaisin- ja Eteenpäin-painikkeiden avulla.

3. Jos olet ladannut kohteita verkkosivustoilta, Yksityinen selaus poistaa vain lataamiesi kohteiden nimet Lataukset-ikkunasta. Jos haluat päästä eroon itse kohteista, poista ne tietokoneelta.

Jos unohdat laittaa yksityisen selauksen päälle

Kun olet lopettanut selaamisen, valitse Safari > Nollaa Safari.

Ohjelmien pitäminen ajan tasalla

Safari suojaa yksityisyyttäsi yhdessä Mac OS X:n kanssa. Paras tapa pitää tietosi suojattuna on asentaa viivytyksettä ohjelmistopäivitykset, mukaan lukien Mac OS X -päivitykset.

Avaa Ohjelmiston päivitys

Kun yksityinen selaus on päällä, verkkosivuja ei lisätä historialuetteloon, ladattujen tiedostojen nimet poistetaan Lataukset-ikkunasta, AutoFill-tietoja ei tallenneta ja hakuja ei lisätä hakukentän ponnahdusvalikkoon. Verkkosivustot eivät voi muokata tietokoneelle tallennettuja tietoja, joten kyseisten sivustojen palvelut saattavat toimia eri tavalla kunnes laitat yksityisen selauksen pois päältä. Evästeisiin tehdyt muutokset hylätään, kun laitat yksityisen selauksen pois päältä.

Liitännäiset, jotka tukevat yksityistä selausta, lakkaavat myös tallentamasta evästeitä ja muita seurantatietoja.

### Tähän liittyvät aiheet

Nollaa Safari