Koti
Hakemisto

# Laajennetut näppäinoikotiet

Laajennettujen näppäinoikoteiden käyttö on hyödyllinen niille, joista hiiren käyttö tuntuu hankalalta. Safari tukee painikkeiden ja valikoiden laajennettujen näppäinoikoteiden käyttöä. Voit korostaa verkkosivujen linkkejä myös näppäimistön avulla.

Kun laajennetut näppäinoikotiet ovat käytössä, Safari käyttää vakio-oikoteitä valikoiden ja ikkunoiden avaamiseen, mutta lisäksi käytössä ovat alla olevassa taulukossa kuvatut oikotiet. Voit ottaa laajennetut näppäinoikotiet käyttöön avaamalla Näppäimistö-asetusten Näppäinoikotiet-osion.

Avaa Näppäimistö-asetusten Näppäinoikotiet-osio
Näppäin
Toiminto

Sarkain

Korostaa painikkeet ja tekstilaatikot osoitepalkissa, kirjanmerkit ja kirjanmerkkikokoelmat kirjanmerkkipalkissa ja kirjanmerkkiluettelossa ja välilehdet välilehtipalkissa.

Voit myös korostaa verkkosivuilla olevat linkit ja painikkeet. Ota tämä ominaisuus käyttöön valitsemalla Safari > Asetukset, osoita Lisävalinnat ja valitse ”Paina sarkainnäppäintä korostaaksesi verkkosivun jokaisen kohteen”.

Nuoli ylös ja Nuoli alas

Avaa kirjanmerkkikokoelmien valikot kirjanmerkkipalkissa ja Taaksepäin- ja Eteenpäin-painikkeet osoitepalkissa. Voit käyttää nuolinäppäimiä myös kohteiden valitsemiseen näissä valikoissa.

Optio-sarkain

Jos valitsit linkkien korostamisen sarkainnäppäintä painamalla, voit valita kohteet, jotka eivät ole linkkejä, painamalla Optio-sarkain. Tämä voi olla hyödyllistä, jos sivulla on paljon linkkejä.

Välilyönti

Valitsee korostetun painikkeen.

Rivinvaihtonäppäin

Avaa korostetun linkin.

Voit ottaa käyttöominaisuudet käyttöön Käyttöapu-asetuksissa.

Avaa Käyttöapu-asetukset